**6. sz melléklet**

**TÁJÉKOZTATÁS ELEKTRONIKUS MEGFIGYELŐRENDSZER (KAMERA) ALKALMAZÁSÁRÓL**

**Tisztelt Vendégeink, Partnereink!**

Ezúton tájékoztatjuk, hogy a Németbánya Község Önkormányzata az Adászteveli Közös Önkormányzati Hivatal (a továbbiakban: Hivatal) a németbányai ügyfélszolgálata területén (cím:8581 Németbánya, Fő tér 3.) elektronikus megfigyelőrendszert (kamera) működtet.

Az elektronikus megfigyelőrendszert az Önkormányzat erre kijelölt munkatársa(i) kezeli(k).

Tájékoztatjuk, hogy a kép,- és hangfelvétel rögzítés, felhasználás és megőrzés szabályaira a személy és vagyonvédelmi, valamint a magánnyomozói tevékenység szabályairól szóló 2005. évi CXXXIII. tv. (Szvtv.) rendelkezési, valamint az információs önrendelkezési jogról és információszabadságról szóló 2011. évi CXII. tv. (Info tv.) rendelkezési az irányadóak.

A Hivatal elsősorban emberi élet, testi épség, személyi szabadság védelme, illetve vagyonvédelem céljából alkalmazza a megfigyelő rendszert.

**Az elektronikus megfigyelőrendszer működtetésére az Szvtv. 30. § (2) bekezdés alapján a „kamerával megfigyelt terület” jelzés kihelyezése mellett, a Hivatal területére történő belépéssel és a jelen tájékoztató ismeretében, mint ráutaló magatartással történik a hozzájárulás.**

A kezelt adatok köre: a területre belépő személyek kép és hangfelvételeken látszódó arcképmása, hangja és egyéb személyes adatai.

A kamera a hét minden napján 24 órában üzemel, a felvételek főszabályként három munkanapig kerülnek tárolásra.

A felvételek megtekintésére a Polgármester, illetve az általa kijelölt személy jogosult.

Adattovábbításra kizárólag az érintett személy jogellenes magatartása, vagy kötelezettségszegése miatt folyamatban lévő eljárás esetén, az azt lefolytató hatóság, bíróság irányba kerülhet sor.

Tájékoztatjuk, hogy azon érintettek, akiknek jogát, vagy jogos érdekét a kép és hangfelvétel rögzítése érinti, a felvételről másolatot kérhetnek. Továbbá azon érintettek, akiknek jogát, vagy jogos érdekét a kép és hangfelvétel rögzítése érinti, a kép és hangfelvétel rögzítésétől számított 3 munkanapon belül jogának, vagy jogos érdekének igazolásával kérheti, hogy az adatot a Hivatal arra jogosult képviselője ne semmisítse meg, illetve ne törölje.

Tájékoztatjuk, hogy személyes adatairól bármikor tájékoztatást kérhet a Polgármestertől. Kérheti továbbá az Info tv. vonatkozó rendelkezései szerint személyes adatainak helyesbítését, illetve zárolását és tiltakozhat személyes adatai kezelése ellen.

Jogsértés esetén az alábbi jogérvényesítési lehetőségek illetik meg:

Nemzeti Adatvédelmi és Információszabadság Hatóság

Postacím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c.   
Telefon: +36 (1) 391-1400   
Fax: +36 (1) 391-1410   
E-mail: ugyfelszolgalat@naih.hu   
URL https://naih.hu   
koordináták: É 47°30'56''; K 18°59'57''

Továbbá a jogainak megsértése esetén az adatátvevő az adatkezelő ellen bírósághoz fordulhat. A bíróság az ügyben soron kívül jár el. A pert az érintett - választása szerint - a lakóhelye, vagy tartózkodási helye szerint illetékes törvényszék előtt is megindíthatja.

Kamerával megfigyelt területek:

Németbánya Fő tér 3. sz alatt, a folyosón felszerelt kamera (a folyosót és az ajtón belépő személyeket figyeli)